(1900) ’ Ende altehant leede hi den abt op sijn casteel , mar des abts gesinde dede hi wederom thuys riden ende beval hem dat si des abts convent van des abts wegen seer groeten souden ende seggen , dat hi enen goeden meester hadde gevonden , mar tenden een half iaer souden si daer weder comen ende besien wat haer heer dede , hoe dat met hem stonde , of hi yet genesen ware .Doe dit was gedaen , besloot hi den abt op een camer , dien hi roggenbroot gaf teten ende water te drincken , ende des niet half genoech .Die abt aldus van groten honger verteerde alle die quade humoren ende wort magher , smal ende snel van live , die also groten appetijt van honger gecreech , dat hi alle spise wel hadde gheten , hadde hise connen gecrigen .